Megan Moroni

Megan An Moroni (anglisht: ; lindur më 9 tetor 1997) është një këngëtare dhe autore këngësh amerikane country nga Duglasvill, Xhorxhia, në perëndim të Atlantës. Kënga e saj e dytë, "Tennessee Orange", u rendit në top lista në 2022. Albumi i saj debutues Lucky u publikua në maj 2023, duke arritur në 40 më të mirat të 200-shes së Billboard-it. Ajo publikoi albumin e saj të dytë, Am I Okay?, në korrik 2024.

 Jeta e hershme 
Moroni lindi më 9 tetor 1997 në Savannah, Xhorxhia. Ajo ka një vëlla, Konor, që është tani një avokat. Moroni u rrit në një familje muzikantësh në Duglasvill, Xhorxhia. Ajo filloi duke dëgjuar muzikën country qysh në fëmijëri dhe mësoi që të luante pianon. Moroni përcolli mësimet në Shkollën e Mesme Robert S. Alexander dhe mori pjesë në ekip të tifozëve dhe teatër muzikor. Ajo vijoi mësimin universitar në Universitetin e Xhorxhisë në Athens për kontabilitet.

 Karriera 
Ndërsa ishte në kolegj, Moroni hapi një koncert për Xhon Langstonin duke kënduar dhe internuar për Kristian Bushin të duos Sugarland. Pas diplomimit, ajo u shpërngul në Nashvill, në vitin 2020 për të filluar një karrierë muzikore. Ajo mbajti kontakte me Bushin, gjë që bëri që ai ta njoftonte atë me kompozitorë të tjerë. Ajo publikoi këngën e saj të parë "Wonder" në 2021 duke çuar në publikimin e saj të një shfaqjeje të zgjeruar të titulluar Pistol Made of Roses. Publikimi i saj i ardhshëm i këngës ishte "Tennessee Orange" në 2022, një këngë në të cilën Bushi shërbeu si producent.

Pasi u bë kënga e popullarizuar përmes internetit, Moroni nënshkroi një kontratë me labelin Arista Nashville. Në fund të 2022-ës, "Tennessee Orange" debutoi në top 100-shen e revistës Billboard në vendin nr. 94, duke hyrë në një top listë me të parën. Atëkohë, kënga u paraqit edhe në dy top lista Billboardit për këngët country.

Arista Nashville u mbyll derisa po ngjitjej kënga nëpër top lista, dhe si pasojë, Moroni u transferua tek Columbia Records Nashville. Më 5 maj 2023, Moroni lëshoi albumin e saj të parë Lucky. Albumi përfshiu teket "Tennessee Orange" dhe "I'm Not Pretty". Albumi mbërriti brenda 40 rendeve të top listës Billboard 200. Albumi u quajt si albumi më i mirë country and americana i 2023-ës prej revistës Rolling Stone, me gazetarin Jonathan Bernstein duke thënë se Moroni krijoi një ton të shlirë dhe të bisedueshëm me rininë "që e bën të shkëlqejë dhe shpërfaqet natyrshëm". Një edicion deluxe i albumit u lëshua më 22 shtator 2023. Ajo publikoi edhe një variant cover të tekes së Chris Stapletonit "What Are You Listening To?" ekskluzivisht në Amazon Music më 6 tetor 2023. Kënga u lëshua në platforma tjera muzikore në janar 2024.

Që atëherë, ajo ka publikuar një këngë me Old Dominion të quajtur "Can't Break Up Now", teken "No Caller ID", dhe edicionin deluxe të albumit Lucky. Më 2 maj 2024, Moroni kumtoi albumin e saj të dytë Am I Okay?, që u publikua më 12 korrik 2024. Më 1 nëntor 2024, ajo publikoi albumin e saj të parë për Krishtlindje, një EP të quajtur Blue Christmas...Duh.

Moroni e shkruan/bashkëshkruan komplet muzikën e vet.

 Jeta personale 
Pas publikimit të këngës "Tennessee Orange", Moroni mori vëmendje në rrjete sociale amerikane për faktin që veshi një maicë të Universitetit të Tennessees që i takonte këngëtarit amerikan të muzikës country, Morgan Wallen; rezultoi në thashatheme që ata mund të ishin dashnorë. Edhe pse Moroni ishte fillmisht neutrale kur u pyet nëse janë në marrëdhënie, ajo shpjegoi në 2024 që kishin qenë në marrëdhënie, ndonëse pranoi se "nuk ishte kurrë marrëdhënie". Nuk janë më çift romantik, por qëndrojnë shokë. Në fillim të 2024-ës ishte në marrëdhënie me një burrë të panjohur, por që tani është beqare. Ajo ka jetuar në Nashville prej 2020-ës.

Ajo është tifoze e ekipit të futbollit universitar amerikan, Georgia Bulldogs.

 Referime 
Kategoria:Njerëz që jetojnë
Kategoria:Lindje 1997

 Lidhje të jashtme 



Kategoria:Këngëtare amerikane të shekullit XXI
Kategoria:Këngëtare amerikane country
Kategoria:Muzikantë nga Savannah, Xhorxhia
Kategoria:Artistë të Columbia Records